13.1.2022
SK
Úradný vestník Európskej únie
(10)
Vykonávacím rozhodnutím (EÚ) 2021/2315 sa schválili plány monitorovania rezíduí v produktoch akvakultúry týkajúce sa Belize, Bruneja, Guatemaly, Kuby, Mozambiku, Nigérie, Nikaraguy, Novej Kaledónie, Tanzánie a Venezuely, pokiaľ ide o podkategóriu „kôrovce“.
Preto je vhodné zmeniť prílohu IX k vykonávaciemu nariadeniu (EÚ) 2021/405 s cieľom zohľadniť toto schválenie.
Uvedené tretie krajiny boli o tejto skutočnosti náležite informované.
(11)
Vykonávacím rozhodnutím (EÚ) 2021/2315 sa schválil plán Iránu na monitorovanie rezíduí v produktoch akvakultúry, pokiaľ ide o podkategórie „produkty z rýb (kaviár)“ a „kôrovce“.
Keďže Irán poskytol dostatočné dôkazy a záruky o tom, že spĺňa požiadavky právnych predpisov Únie na vstup zásielok produktov z rýb (kaviár) a kôrovcov z akvakultúry do Únie, je vhodné zmeniť jeho zápis v zozname tretích krajín alebo ich regiónov, z ktorých sa povoľuje vstup zásielok určitých produktov rybolovu do Únie, stanovenom v prílohe IX k vykonávaciemu nariadeniu (EÚ) 2021/405.
Irán bol o tejto skutočnosti náležite informovaný.
(12)
Vykonávacím rozhodnutím (EÚ) 2021/2315 sa zrušilo schválenie plánu Ománu na monitorovanie rezíduí v rybách.
Omán by sa preto mal vypustiť zo zoznamu tretích krajín alebo ich regiónov, z ktorých sa povoľuje vstup zásielok určitých produktov rybolovu do Únie, uvedeného v prílohe IX k vykonávaciemu nariadeniu (EÚ) 2021/405.
Omán bol o tejto skutočnosti náležite informovaný.
(13)
V prílohe XI k vykonávaciemu nariadeniu (EÚ) 2021/405 sa stanovuje zoznam tretích krajín alebo ich regiónov, z ktorých sa povoľuje vstup zásielok žabích stehienok a slimákov do Únie.
Gruzínsko a Rusko by sa mali doplniť do uvedeného zoznamu v prípade slimákov, keďže poskytli primerané dôkazy a záruky o tom, že spĺňajú požiadavky právnych predpisov Únie na vstup zásielok tohto tovaru do Únie.
(14)
V rozhodnutí Komisie 2007/82/ES (7) sa od členských štátov vyžaduje, aby zakázali dovoz všetkých produktov rybolovu určených na ľudskú spotrebu z Guiney.
V roku 2019 vykonala Komisia v Guinei audit s cieľom vyhodnotiť zavedené kontrolné systémy pre produkty rybolovu určené na ľudskú spotrebu a vývoz do Únie.
Komisia 7. mája 2021 oznámila Guiney, že poskytnuté informácie považuje za uspokojivé a že audit z roku 2019 bol úspešne ukončený.
Rozhodnutie 2007/82/ES by sa preto malo zrušiť.
Vzhľadom na výsledok auditu je vhodné naďalej uvádzať Guineu v prílohe IX k vykonávaciemu nariadeniu (EÚ) 2021/405 ako tretiu krajinu, z ktorej sa povoľuje vstup zásielok rýb ulovených vo voľnej prírode do Únie, ktoré neboli podrobené žiadnej inej príprave ani spracovaniu okrem oddelenia hlavy, vypitvania, chladenia alebo mrazenia.
(15)
Prílohy III, VIII, IX a XI k vykonávaciemu nariadeniu (EÚ) 2021/405 by sa preto mali zodpovedajúcim spôsobom zmeniť.
(16)
V záujme zachovania súladu s rozhodnutím 2011/163/EÚ, ako aj v záujme právnej istoty by toto nariadenie malo nadobudnúť účinnosť čo najskôr.
(17)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1 Prílohy III, VIII, IX a XI k vykonávaciemu nariadeniu (EÚ) 2021/405 sa nahrádzajú textom uvedeným v prílohe k tomuto nariadeniu.
Článok 2 Rozhodnutie 2007/82/ES sa zrušuje.
(7) Rozhodnutie Komisie 2007/82/ES z 2. februára 2007 o núdzových opatreniach, ktorými sa pozastavuje dovoz produktov rybolovu určených na ľudskú spotrebu z Guinejskej republiky (Ú. v.
EÚ L 28, 3.2.2007, s. 25).
L 8/3